CELEX: 32014R1392
Language: hu
Date: 2014-10-20 00:00:00
Title: A Bizottság 1392/2014/EU felhatalmazáson alapuló rendelete ( 2014. október 20. ) egyes kisméretű nyílt tengeri fajoknak a Földközi-tengeren történő halászatára vonatkozó visszadobási terv elkészítéséről

30.12.2014   
            
            
               HU
            
            
               Az Európai Unió Hivatalos Lapja
            
            
               L 370/21
            
         A BIZOTTSÁG 1392/2014/EU FELHATALMAZÁSON ALAPULÓ RENDELETE
   (2014. október 20.)
   egyes kisméretű nyílt tengeri fajoknak a Földközi-tengeren történő halászatára vonatkozó visszadobási terv elkészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre, továbbá a 2004/585/EK tanácsi határozatra (1) és különösen annak 15. cikkének (6), valamint 18. cikkének (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja a visszadobás gyakorlatának az Unió teljes halászati tevékenysége tekintetében történő fokozatos felszámolása a fogási korlátozás hatálya alá tartozó fajok állományait érintő fogások kirakodására irányuló kötelezettség bevezetése révén.
            
         
               (2)
            
            
               Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által az illetékes tanácsadó testületekkel folytatott konzultáció során kidolgozott közös ajánlások alapján.
            
         
               (3)
            
            
               Görögország, Spanyolország, Franciaország, Horvátország, Olaszország, Málta és Szlovénia közvetlen halászati gazdálkodási érdekekkel bír a Földközi-tengeren. Ezek a tagállamok a Földközi-tengeri Tanácsadó Testülettel folytatott konzultációt követően közös ajánlásokat (2) nyújtottak be a Bizottsághoz. Az illetékes tudományos szervek tudományos munkával vettek részt a folyamatban. Az 1380/2013/EU rendelet 18. cikkének (3) bekezdésével összhangban a közös ajánlásokból csak azok az intézkedések foglalhatók bele ebbe a rendeletbe, amelyek megfelelnek a szóban forgó rendelet 15. cikke (6) bekezdésének.
            
         
               (4)
            
            
               A Földközi-tenger vonatkozásában az 1380/2013/EU rendelet 15. cikke kirakodási kötelezettséget vezet be a fogási korlátozás és a legkisebb fogási méretre vonatkozó előírások hatálya alá tartozó fajok állományait érintő fogásokra az 1967/2006/EK tanácsi rendelet (3) III. mellékletének megfelelően. Az 1380/2013/EU rendelet 15. cikke (1) bekezdésének a) pontja szerint a kirakodási kötelezettség legkésőbb 2015. január 1-jétől alkalmazandó a kisméretű nyílt tengeri fajok halászatára, a nagyméretű nyílt tengeri fajok halászatára és az ipari célú halászatra.
            
         
               (5)
            
            
               A visszadobási tervnek – a közös ajánlással összhangban – minden, az 1967/2006/EK rendelet III. melléklete szerint a minimális méretre vonatkozó szabályok hatálya alá tartozó fajokból álló olyan fogásra vonatkoznia kell, amelyekre kisméretű nyílt tengeri fajok halászata keretében tesznek szert vízközi vonóháló és/vagy erszényes kerítőháló használatával (szardella, szardínia, makréla és fattyúmakréla halászatai) 2015. január 1-jétől kezdődően.
            
         
               (6)
            
            
               A nem szándékos fogások kezelésével járó aránytalan költségek elkerülése érdekében és az 1380/2013/EU rendelet 15. cikke (5) bekezdése c) pontja ii. alpontjának megfelelően célszerű de minimis kivételt meghatározni a kirakodási kötelezettség alól a kisméretű nyílt tengeri fajok halászatával kapcsolatos kirakodási kötelezettség hatálya alá eső összes éves fogás százalékértéke alapján. Az érintett tagállamok által benyújtott közös ajánlások alátámasztják a de minimis kivétel szükségességét a nem szándékos fogások kezelésével járó megemelkedett költségek miatt, amelyek a vízen (válogatás, dobozolás, tárolás és konzerválás) és a szárazföldön (szállítás és tárolás, konzerválás, forgalomba hozatal és speciális hulladékként történő feldolgozás vagy megsemmisítés) egyaránt felmerülnek, szemben azzal a korlátozott, sőt, esetenként nem is jelentkező gazdasági haszonnal, amely az ilyen nem szándékos fogásokból származhat. A tagállamok által szolgáltatott bizonyítékokat megvizsgálta a Halászati Tudományos, Műszaki és Gazdasági Bizottság (HTMGB), amely úgy ítélte meg, hogy a közös ajánlások megalapozott érveket tartalmaznak a nem szándékos fogások költségeinek megemelkedésére vonatkozóan, amit egyes esetekben a költségek minőségi elemzésével is alátámasztottak (4). A fentiek fényében és az azoktól eltérő tudományos információk hiányában célszerű a de minimis kivételt a közös ajánlásokban szereplő százalékos értékek szerint meghatározni az 1380/2013/EU rendelet 15. cikke (1) bekezdésének c) pontjában megengedett szinteket meg nem haladó értékekkel.
            
         
               (7)
            
            
               A közös ajánlásoknak megfelelően és az 1380/2013/EU rendelet 15. cikkének (1) bekezdésében meghatározott határidő figyelembevételével e rendelet 2015. január 1-jétől alkalmazandó. Az említett rendelet 15. cikkének (6) bekezdése szerint legfeljebb 3 évig lehet érvényben,
            
         ELFOGADTA EZT A RENDELETET:
   1. cikk
   Tárgy
   Ez a rendelet az 1380/2013/EU rendelet 15. cikkének (1) bekezdésében előírt, a Földközi-tengeren 2015. január 1-jétől alkalmazandó kirakodási kötelezettség végrehajtásának a részletes szabályait írja elő a mellékletben meghatározott kisméretű nyílt tengeri fajok halászata keretében a minimális méretre vonatkozó szabályok hatálya alá eső fajokból álló fogásokra vonatkozóan.
   2. cikk
   Fogalommeghatározások
   E rendelet alkalmazásában:
   a)   „minimális méret”: a tengeri élőlények legkisebb fogható mérete az 1967/2006/EK rendelet III. mellékletének megfelelően.
   
      „Földközi-tenger”: a ny. h. 5° 36′ vonalától keletre található földközi-tengeri térségi tengeri vizek;
   b)   „GFCM földrajzi alterület”: az 1343/2011/EU európai parlamenti és tanácsi rendelet I. mellékletében meghatározott, a Földközi-tengeri Általános Halászati Bizottság (GFCM) által megállapított földrajzi alterület (5);
   c)   „a Földközi-tenger nyugati része”: a GFCM 1, 2, 5, 6, 7, 8, 9, 10, 11.1, 11.2, 12 földrajzi alterületek;
   d)   „az Adriai-tenger északi része”: a GFCM 17 földrajzi alterület;
   e)   „az Adriai-tenger déli része és a Jón-tenger”: a GFCM 18, 19 és 20 földrajzi alterületek;
   f)   „Málta és Dél-Szicília”: a GFCM 15 és 16 földrajzi alterületek;
   g)   „Égei-tenger és Kréta”: a GFCM 22 és 23 földrajzi alterületek.
   3. cikk
   De minimis kivétel
   Az 1380/2013/EU rendelet 15. cikkének (1) bekezdésétől eltérve a következő mennyiségek dobhatók vissza:
   
               a)
            
            
               a Földközi-tenger nyugati térségében az összes éves fogás legfeljebb 5 %-a a melléklet 1. pontjában meghatározott kisméretű nyílt tengeri fajok halászata keretében vízközi vonóhálóval és erszényes kerítőhálóval fogott, a minimális méretre vonatkozó szabályok hatálya alá eső fajok esetében;
            
         
               b)
            
            
               az Adriai-tenger északi részén az összes éves fogás legfeljebb 5 %-a a melléklet 2. pontjában meghatározott kisméretű nyílt tengeri fajok halászata keretében vízközi vonóhálóval és/vagy erszényes kerítőhálóval fogott, a minimális méretre vonatkozó szabályok hatálya alá eső fajok esetében;
            
         
               c)
            
            
               az Adriai-tenger déli részén és a Jón-tengeren:
               
                           i.
                        
                        
                           az összes éves fogás legfeljebb 3 %-a a kisméretű nyílt tengeri fajok halászata keretében erszényes kerítőhálóval fogott, a minimális méretre vonatkozó szabályok hatálya alá eső fajok esetében; és
                        
                     
                           ii.
                        
                        
                           az összes éves fogás legfeljebb 7 %-a 2015-ben és 2016-ban, illetve 6 %-a 2017-ben a melléklet 3. pontjában meghatározott kisméretű nyílt tengeri fajok halászata keretében vízközi vonóhálóval fogott, a minimális méretre vonatkozó szabályok hatálya alá eső fajok esetében;
                        
                     
         
               d)
            
            
               Málta és Dél-Szicília térségében:
               
                           i.
                        
                        
                           az összes éves fogás legfeljebb 3 %-a a kisméretű nyílt tengeri fajok halászata keretében erszényes kerítőhálóval fogott, a minimális méretre vonatkozó szabályok hatálya alá eső fajok esetében; és
                        
                     
                           ii.
                        
                        
                           az összes éves fogás legfeljebb 7 %-a 2015-ben és 2016-ban, illetve 6 %-a 2017-ben a melléklet 4. pontjában meghatározott kisméretű nyílt tengeri fajok halászata keretében vízközi vonóhálóval fogott, a minimális méretre vonatkozó szabályok hatálya alá eső fajok esetében;
                        
                     
         
               e)
            
            
               az Égei-tengeren és Kréta térségében az összes éves fogás legfeljebb 3 %-a a melléklet 5. pontjában meghatározott kisméretű nyílt tengeri fajok halászata keretében erszényes kerítőhálóval fogott, a minimális méretre vonatkozó szabályok hatálya alá eső fajok esetében.
            
         4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. január 1-jétől2017. december 31-ig kell alkalmazni.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 20-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2013.12.28., 22. o.
   
   
      (2)  „A Földközi-tenger nyugati térségére (1–12. földrajzi alterület a 3. és 4. földrajzi alterület kivételével) vonatkozó visszadobás-gazdálkodási terv: Franciaország, Spanyolország és Olaszország halászati igazgatói által elfogadott közös ajánlás”, beküldve 2014. július 2-án; „Az Adriai-tenger északi részére (17. földrajzi alterület) vonatkozó visszadobás-gazdálkodási terv: Horvátország, Olaszország és Szlovénia által kidolgozott közös ajánlás”, beküldve 2014. június 25-én; „Az égei-tengeri és krétai (22. és 23. földrajzi alterület) nyílt tengeri halászatra vonatkozó görög visszadobási terv”, beküldve 2014. június 30-án; „AzAdriai-tenger déli részére, valamint a Jón-tenger nyugati és keleti részén (18-19-20. földrajzi alterület) folytatott nyílt tengeri halászatra vonatkozó egyedi visszadobási tervről szóló, az Európai Bizottsághoz benyújtott közös ajánlás”, beküldte Görögország és Olaszország 2014. június 25-én; „Máltai és dél-szicíliai (15-16. földrajzi alterület) visszadobás-gazdálkodási terv: Olaszország és Málta által elfogadott közös ajánlás”, beküldve 2014. június 19-én.
   
      (3)  A Tanács 2006. december 21-i 1967/2006/EK rendelete a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről (HL L 409., 2006.12.30., 11. o.).
   
      (4)  A Halászati Tudományos, Műszaki és Gazdasági Bizottság 46. plenáris üléséről szóló jelentés (PLEN-14-02), 2014. július 7–11., Koppenhága, szerkesztette Norman Graham, John Casey és Hendrik Doerner, 2014.
   
      (5)  Az Európai Parlament és a Tanács 2011. december 13-i 1343/2011/EU rendelete a GFCM (Földközi-tengeri Általános Halászati Bizottság) létrehozásáról szóló megállapodás hatálya alá tartozó területen folytatott halászattal kapcsolatos egyes rendelkezésekről és a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló 1967/2006/EK tanácsi rendelet módosításáról (HL L 347., 2011.12.30., 44. o.).
   
      MELLÉKLET
      1.   A kisméretű nyílt tengeri fajok Földközi-tengeren történő halászata
      
      
                  Kód
               
               
                  Halászeszköz
               
               
                  Célfajok
               
            
                  [szükség esetén illessze be a kódot]
               
               
                  vízközi nyílt tengeri vonóháló
               
               
                  Szardella, szardínia, makréla és fattyúmakréla
               
            
                  [szükség esetén illessze be a kódot]
               
               
                  erszényes kerítőháló
               
               
                  Szardella, szardínia, makréla és fattyúmakréla
               
            2.   A kisméretű nyílt tengeri fajok északi Adriai-tengeren történő halászata
      
      
                  Kód
               
               
                  Halászeszköz
               
               
                  Célfajok
               
            
                  [szükség esetén illessze be a kódot]
               
               
                  vízközi nyílt tengeri vonóháló
               
               
                  Szardella, szardínia, makréla és fattyúmakréla
               
            
                  [szükség esetén illessze be a kódot]
               
               
                  erszényes kerítőháló
               
               
                  Szardella, szardínia, makréla és fattyúmakréla
               
            3.   A kisméretű nyílt tengeri fajok déli Adriai-tengeren és Jón-tengeren történő halászata
      
      
                  Kód
               
               
                  Halászeszköz
               
               
                  Célfajok
               
            
                  [szükség esetén illessze be a kódot]
               
               
                  vízközi nyílt tengeri vonóháló
               
               
                  Szardella, szardínia, makréla és fattyúmakréla
               
            
                  [szükség esetén illessze be a kódot]
               
               
                  erszényes kerítőháló
               
               
                  Szardella, szardínia, makréla és fattyúmakréla
               
            4.   A kisméretű nyílt tengeri fajok Málta szigeten és Dél-Szicíliában történő halászata
      
      
                  Kód
               
               
                  Halászeszköz
               
               
                  Célfajok
               
            
                  [szükség esetén illessze be a kódot]
               
               
                  vízközi nyílt tengeri vonóháló
               
               
                  Szardella, szardínia, makréla és fattyúmakréla
               
            
                  [szükség esetén illessze be a kódot]
               
               
                  erszényes kerítőháló
               
               
                  Szardella, szardínia, makréla és fattyúmakréla
               
            5.   A kisméretű nyílt tengeri fajok Égei-tengeren és Kréta szigeten történő halászata
      
      
                  Kód
               
               
                  Halászeszköz
               
               
                  Célfajok
               
            
                  [szükség esetén illessze be a kódot]
               
               
                  erszényes kerítőháló
               
               
                  Szardella, szardínia, makréla és fattyúmakréla